Alaquàs inicia l'activitat al Poliesportiu del Bovalar amb totes les mesures de seguretat per a fer front al Covid-19
01/10/2020

# Alaquàs inicia l'activitat al Poliesportiu del Bovalar amb totes les mesures de seguretat per a fer front al Covid-19

*   01/10/2020
*   [Imprimir](#)
*   Compartir
*    https://www.alaquas.org/documento.asp?id\_do=19021

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F19021%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20inicia%20l%27activitat%20al%20Poliesportiu%20del%20Bovalar%20amb%20totes%20les%20mesures%20de%20seguretat%20per%20a%20fer%20front%20al%20Covid-19)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/19021/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/19021/01102020img_6250_Form_4.jpg)](https://www.alaquas.org/ficheros/documentos/2020/2/19021/01102020img_6250_Form_10.jpg "<a href='https://www.alaquas.org/ficheros/documentos/2020/2/19021/01102020img_6250_Form_10.jpg' target=_blank><i class='fa fa-external-link' aria-hidden='true'></i>.Alaquàs inicia l'activitat al Poliesportiu del Bovalar amb totes les mesures de seguretat per a fer front al Covid-19</a>")

Comença la programació esportiva posada en marxa per l'Ajuntament d'Alaquàs amb l'inici de totes les activitats col·lectives així com l'obertura del gimnàs i de la piscina coberta per a bany lliure i cursos

El Poliesportiu del Bovalar d’Alaquàs ha obert hui les portes al públic per a la posada en marxa de la programació esportiva. L’Ajuntament d’Alaquàs, amb l’objectiu de fer front al Covid-19, ha adaptat tant les instal·lacions com els serveis a la situació actual amb l’objectiu de respectar al màxim les mesures de seguretat necessàries.

L’Ajuntament d’Alaquàs ha dotat les instal·lacions de tot el material necessari per a la higiene i desinfeccció. S’han adquirit 3 estores desinfectants per als peus, 65 papereres de pedal, 22 dispensadors de paper, 16 botes de gel hidroalcohòlic i 78 dispensadors de spray desinfectant que s’han distribuït per les zones del pavelló, la sala polivalent, la sala fitness, la piscina coberta i els magatzems.

A més, per garantir la seguretat, l’Ajuntament d’Alaquàs ha establert noves franges horàries de manera que s’evite aglomeracions en vestuaris i dutxes per a les activitats d’aigua. En el cas d’activitats en sec, no està permés l’ús d’aques servei. S’han reduït a més les ràtios en totes les activitats dirigides i per a l’activitat de bany lliure i sala de fitness és necessari demanar cita prèvia.

Hui han començat al Poliesportiu el Bovalar l’atletisme escolar així com totes les activitats col·lectives per a persones adultes i per a persones majors. Les sales han sigut condicionades per tal que les persones usuàries respecten les distàncies de seguretat necessàries. A més, estan dotades de material desinfectant per tal de fer ús abans i després de cada activitat i s’ha dotat de tot el material necessari.

Pel que fa a les inscripcions, el Poliesportiu compta en aquests moments amb un 74% d’ocupació. Hi ha una oferta de 1922 places dirigides amb un total de 1429 inscripcions. Hi ha 380 persones abonades a l’activitat de bany lliure i a la sala de fitness. Cal recordar que per a fer ús d’aquests serveis és necessari demanar cita prèvia.

L’Ajuntament d’Alaquàs vol recordar a totes les persones usuàries la importància de respectar totes les normes de seguretat previstes.  Per això, es recorda que és obligatori l’ús de mascareta a partir dels 6 anys en tots els llocs de trànsit i que no està permés l’accés a la instal·lació amb símptomes relacionats amb Covid-19.